cyanic-selkie/wikianc huggingface dataset:
Reichskommissariat Ostland
Motstandsbevegelser
Tyske og lokale sikkerhetsmyndigheter var ofte opptatt med å bekjempe partisanvirksomheter i Weißruthenien. De merket seg at det var en «smittetsone» med partisanaktiviteter rundt Minsk, Pinsk, Gomel, Brjansk, Smolensk og Vitebsk. Et område som dekker ca mellom 500 og 600 km². Partisan virksomheten var i hovedsak tilknyttet hovedveiene og jernbanene.
Folla (elv)
Follas kilder ligger ca. 950 moh sør for Dovreplatået hvor elva renner mot nordøst gjennom Fokstumyrene, Vålåsjøen, Avsjøen til Hjerkinn i Dovre kommune. Her dreier den mot øst og renner inn i dalen Folldalen, gjennom kommunene Folldal og Alvdal, og munner til slutt ut i Glåma ved Alvdal sentrum.
Folla er Glåmas tredje største bielv.
Forurensing
Folla er sterkt forurenset av tungmetaller (mest kopper, sink og kadmium) fra nedlagte koppergruver. På den ca. 10 km lange strekningen fra Folldal sentrum til innløpet av Grimsa er konsentrasjonen av tungmetaller for stor til at fisk kan overleve over lengre tid. Det foregår arbeid med å begrense avrenningen fra Folldal Gruver.
Høsten 2008 ble det oppdaget at de nedlagte Tverrfjellet gruver på Hjerkinn er blitt fulle av vann lenge før antatt slik at det nå er begynt å renne tungmetaller inn i Hjerkinndammen. Det er foreløpig uklart hvor stor trussel dette vil utgjøre for det øverste partiet av elva.
VM i friidrett 1983 – 800 meter kvinner
Øvelsen 800 meter kvinner ved VM i friidrett 1983 ble avholdt i Helsingfors, Finland med finale mandag den 9. august. Det deltok 27 utøvere i øvelsen.
Rekorder
Gjeldende rekorder før øvelsen:
Stolsfjorden
Stolsfjorden, lokalt kalt Flekkefjorden, er en fjord i Flekkefjord kommune i Agder. Den er rundt 13 kilometer lang, og går nordvestover fra Andabeløya på vestsida av Fedafjorden inn til byen Flekkefjord. Navnet kommer av en fjellformasjon, som med litt godvilje kan sees som en stol i trollformat.
Ytterst er den bred, men smalner til slik at farleia, spesielt for større fartøyer, går på vestsiden av en del øyer. Småbåter går gjerne gjennom Pollsundet på østsiden, der bredden tilsier vikeplikt dersom to snekker møtes.
Fra Kjeøy og inn til Flekkefjord kalles fjorden Lafjord. Lafjorden ender i et trangt sund ved Grønnes, som er dels knaus og dels morenebanke. Innafor er «byfjorden» og havneområdet, som var svært populært i seilskutetiden som opplagsplass over vinteren. Gjennom Flekkefjord by, smalner fjorden inn til et trangt sund, kalt Elva, som er under 50 meter bredt. Nord for sundet fortsetter Stolsfjorden, nå som Grisefjorden. Austadvika går sørøstover fra Grisefjorden, mellom Flekkefjord sentrum og Drangeid. Grisefjorden fortsetter inn til bygda Loga, 2,5 kilometerl lenger nord. Fjorden ender i pollen Loja, som ligger ved Flikka, som har forbindelse via den kanaliserte elva Løgan (også kalt Logakanalen). Loja har vært arena for NM i kajakk siden der var rimelig gode vindforhold og passe lengde for banene.
De indre delene av fjorden har normalt svært liten tidevannsforskjell. Dette viser bl.a. igjen ved at der er mere enn hundre båtstøer/båthus under tak langs strendene, der eierne bare trenger å bekymre seg for ekstrem springflo (stormflo) og eventuell isdannelse.
Aleksandr Petsjerskij
Liv og virke
Petsjerskij ble født i Krementsjuk i Ukraina og hadde studert musikk og Litteratur.
I 1941 ble han kalt inn til tjeneste i Den røde armé som underoffiser.
Bomet fylke
Bomet fylke er ett av 47 fylker (counties) i Kenya. Det ligger i den tidligere provinsen Rift Valley. Bomet har fylkesnummer 36 og har Bomet by som hovedstad.
Aleksandr Petsjerskij
Liv og virke
Han ble samme året tatt til fange av tyske soldater. Etter et mislykket fluktforsøk ble det oppdaget at han var av jødisk ætt, og da ble han sendt til en SS-drevet arbeidsleir i Minsk. Siden, i september 1943, ble han overført til Sobibor. Ettersom han hadde krigserfaring, var det han som organiserte fangeopprøret og den berømte flukten fra Sobibor.
Etter at han hadde kommet seg unna Sobibor, sluttet han seg igjen til den sovjetiske hæren, til en alvorlig skade i foten førte til at han fikk medalje for modig opptreden og ble permittert. Men på grunn av Stalin-regimet ble han beskyldt for å ha latt seg bli tatt til fange av fienden uten tilstrekkelig grunn og han ble en tid sperret inne i en Gulagleir. Han ble satt fri etter protester på grunn av hans rolle i opprøret i Sobibor.
Miguel Ángel Ponce
Miguel Ángel Ponce Briseño (født 12. april 1989 i Sacramento i California, USA) er en amerikanskfødt mexicansk fotballspiller som spiller for den meksikanske klubben CD Guadalajara.
Ponce var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Han ble tatt ut til den mexicanske troppen til VM i fotball 2014 i Brasil.
Slaget ved Montjuïc i 1705
Slaget ved Montjuïc fant sted mellom 13. og 17. september 1705 under den spanske arvefølgekrigen.
En multinasjonal styrke kommandert av Lord Peterborough gikk i land på kysten av Catalonia i august for å erobre Barcelona, men måtte først ta Montjuïc slott som ble bevoktet av Francisco de Velasco.
Sent på kvelden den 13. nærmet en styrke kommandert av George Darmstadt seg i tre separate kolonner. En, kommandert av James Stanhope, fungerte som avledning for å trekke oppmerksomheten og ilden til forsvarerne bort fra de andre to angripende kolonnene som gikk til angrep bakfra. De ble i starten drevet tilbake, men gikk til nytt angrep og klarte å ta det ytre forsvaret av borgen.
Kampene varte i flere dager før borgen til slutt tilfalt de allierte den 16. Peterborough opprettet et artilleribatteri i borgen, som hadde en kommandostilling over byen Barcelona - og bombarderte byen til den overgav seg en måned senere under Beleiringen av Barcelona i 1705.
Néstor Araujo
Néstor Alejandro Araujo Razo (født 29. august 1991) er en mexicansk fotballspiller som spiller for.
Landslaget
Araujo var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Han ble tatt ut i s tropp til VM i fotball 2022 i Qatar.
Siettitia
Siettitia er en slekt av biller og tilhører familiegruppen vannkalver.
Utseende
Små, avlange, blekt gulaktige til brunlige vannkalver. De har sterkt reduserte fasettøyne.
Levevis
Både de voksne billene og larvene, er  rovdyr. De lever i huler. Disse artene tar trolig opp oksygen gjennom kroppsoverflaten, de umterker seg ved å ha velutviklede trakéer i dekkvingene.
Utbredelse
Slekten er bare kjent fra Frankrike. Den først oppdagede arten, Siettitia balsenetensis, er trolig utdødd.
Den røde vogn
Den røde vogn (britisk tittel: ) er et britisk sirkusdrama fra 1933 regissert av Paul L. Stein. Manuset bygde på Lady Eleanor Smiths roman Red Wagon fra 1930. Rollen som Zara spilles av norskfødte Greta Nissen.
Sabbam Hari
Sabbam Hari (telugu: సబ్బం హరి; født 1. juni 1952 i Andhra Pradesh i India, død 3. mai 2021 i Visakhapatnam i Andhra Pradesh) var en indisk politiker.
Han var folkevalgt medlem av den 15. Lok Sabha, og tilhørte Kongresspartiet. Han ble i 2009 innvalgt fra valgkretsen Anakapalle.
Hari døde av covid-19.
Olav Iversen
Olav Iversen (født 23. september 1977 i Sandøy i Møre og Romsdal ) er en norsk gitarist som spiller i bandene Manngard, Audrey Horne, Trucks og Sahg.
Finland under Paralympiske vinterleker 1976
Finland deltok med 26 utøvere under Paralympiske vinterleker 1976 i Örnsköldsvik, Sverige. Troppen tok 22 medaljer og kom på 3.-plass på medaljestatistikken.
Olav Iversen
Musikkarriere
Iversens karriere begynte med Trucks, et britisk-norsk pop-punkband, hvis mest populære utgivelse var 2002 singelen «It's Just Porn Mum». Singelen var en topp 5-hit i Norge, og nådde nr. 35 på UK Singles Chart.
Han er best kjent for å være det eneste konstante medlemmet i og medgrunnlegger av hard rock-bandet Sahg fra 2004, sammen med Tom Cato Visnes (King ov Hell), Einar Selvik (Kvitrafn) og Thomas Tofthagen.
Iversen har også vært et aktivt medlem i flere band i sitt land, som Audrey Horne og Manngard.
Marco Buschmann
Marco Buschmann (født 1977) er en tysk politiker (FDP). Han ble 8. desember 2021 utnevnt som Tysklands justisminister. Han var medlem av Forbundsdagen fra 2009. Fra 2017 til 2021 var han også parlamentarisk forretningsfører for FDPs fraksjon i Forbundsdagen. Han ble født 1. august 1977 i Gelsenkirchen, er av romersk katolsk konfesjon og gift.
Giovanni Agostino Campanile
Giovanni Agostino Campanile (død 4. juli 1594)var en katolsk prelat som var biskop av Minori fra 1567 til 1594).
Biografi
Den 8. august 1567 ble Giovanni Agostino Campanile utnevnt under pave Pius V's pontifikat til biskop av Minori. Den 31. august 1567 ble han bispeviet av Giulio Antonio Santorio, erkebiskopø av Santa Severina; medkonsekratorene var Thomas Goldwell, biskop av Saint Asaph, og Egidio Valenti, biskop av Nepi og Sutri. Han virket som biakop av Minori til ain død 4. juli 1594.
Episkopalgenealogi
Hans episkopalgenealogi er:
Episkopalsuksesjon
Han var hovedkonsekrator av:
Simon Kåresson
Simon Kåresson (død 1190) var en norsk lendmann i borgerkrigstiden. Simon er kjent som en av lederne for vårbelgene, en flokk som gjorde opprør mot kong Sverre Sigurdsson, og som far til baglerkongen Filippus Simonsson (konge 1207-1217).
Pronoterus
Pronoterus er en slekt av biller som ligner vannkalver.
Simon Kåresson
I 1180- og 1190-årene oppstod det mange reisninger mot kong Sverre. I 1185 ble Jon Kuvlung, en påstått sønn av Inge Haraldsson (norsk konge 1136-1161), kongehyllet, og Simon var blant høvdingene i flokken hans. Denne flokken kaltes kuvlunger. Jon ble drept i Bergen i 1188, og Simon og flere av de andre stormennene reiste til Danmark for å søke støtte der. Her fant de en gutt som angivelig skulle være sønn av Magnus Erlingsson (norsk konge 1163-1184), og tok ham med til Norge som kongsemne. Simon ble nå lederen for dette nye opprøret, og flokken hans kaltes vårbelger. Vårbelgene kom til Tønsberg sommeren 1190, men bymennene og bøndene der rustet seg til kamp slik at Simon og mennene hans ikke turde å angripe. De reiste derfor videre til Østfold, hvor det kom til et slag utenfor Hvaler. Her ble Simon, de fleste av mennene hans og kongsemnet deres drept.
Simon var gift med Margret Arnesdatter, datter av Arne Kongsmåg og Ingerid Ragnvaldsdatter (norsk dronning og tidligere gift med kong Harald Gille). Med Margret hadde Simon sønnene Filippus og Andres.
Pronoterus
Utseende
Små (2,3-2,6 millimeter), ovale, blanke, rødlige til svarte biller, de ligner mye på vannkalver, men kan skilles fra disse på at kroppen er nokså høyt hvelvet (vannkalvene er temmelig flate) og bredest foran midten (hos vannkalvene er kroppen vanligvis bredest i eller bak midten, eller de er jevnbrede). Dekkvingene har litt åpne og uregelmessige punktrader.
Levevis
De er rovdyr som lever i vann, og noen av artene er raske svømmere, andre ikke så gode. Noen av artene graver i bunnmudder og bredden av vannet.
Utbredelse
Slekten er utbredt i Sør-, Mellom og Nord-Amerika, fra Bolivia i sør til Michigan i nord.
Bungoma fylke
Bungoma fylke er ett av 47 fylker (counties) i Kenya. Det ligger i den tidligere provinsen Western. Bungoma har fylkesnummer 39 og har Bungoma by som hovedstad. Hovednæringen er jordbruk, og særlig sukkerrør og mais.
Afrikamesterskapet i landhockey for menn
Afrikamesterskapet i landhockey for menn ble arrangert første gang i 1974 i Kairo, og blir arrangert hvert fjerde år.
Mesterskapet blir arrangert av African Hockey Federation.
Israel Jiménez
Israel Sabdi Jiménez Nañez (født 13. august 1989 i Monterrey i Nuevo León) er en mexicansk fotballspiller som spiller for Mazatlán FC.
Jiménez ble olympisk mester i fotball i OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Tête de Chien
Tête de Chien (Hundens hode) er et 450 meter høyt fjell nær landsbyen La Turbie i Alpes-Maritimes-departement i Frankrike. . Herfra er det utsikt over Fyrstedømmet Monaco, og det er det høyeste punktet på Grande Corniche Road. Den amerikanske diplomat Samuel S. Cox skrev i sin reisebok Search for Winter Sunbeams in The Riviera, Corsica, Alger and Spain at Tête de Chien ligner mer på en skilpadde enn en hunds hode og mente at Tête de Chien var en forvanskning av Tête de Camp, da det var her at Julius Cæsar forla sine tropper etter erobringen av Gallia. Vere Herbert, heltinnen i Ouidas roman Moths beskrev de som lever under Tête de Chien, lever «…innen et par mil av det strålende Helvete (Monaco)». I 1944 var Leopold Bohm, en tysk kompanisjef stasjonert på Tête de Chien og så et fly krasje havet. Det hadde blitt forfulgt av to andre fly. Bohms observasjon stemmer med dagen da piloten og forfatteren Antoine de Saint-Exupéry forsvant, og det er blitt spekulert i om det det var den siste flygingen til Saint-Exupéry som Bohm så.
Busia fylke
Busia fylke er ett av 47 fylker (counties) i Kenya. Det ligger i den tidligere provinsen Western. Busia har fylkesnummer 40 og har Busia by som hovedstad. Fylket grenser mot Kakamega fylke i øst, Bungoma fylke i nord, Victoriasjøen og Siaya fylke i sør, samt Busia-distriktet i Uganda i vest.
Fredens råskap
Fredens råskap (originaltittel: The Savage Peace) er en britisk TV-dokumentarfilm fra 2015 laget av Peter Molloy for BBC. Filmen handler om den gjengjeldelsen som vilkårlig rammet tyskere etter andre verdenskrig i Øst-Europa. Dokumentaren viser både det store omfanget og råskapen som i liten grad var kjente på tross av de 70 år som hadde gått siden krigens slutt.
Dokumentaren ble sendt på NRK2 9. mai 2016.
Rentbrennende vedovn
En rentbrennende vedovn er en ovn med redusert mengde giftige gasser. Begrepet refererer til vedovner for oppvarming, men det er også brukt til matlaging. Studier i rentbrennende ovner har vist at de reduserer utslippene av farlige partikler og karbonmonoksid betydelig, bruker mindre ved enn gamle ovner, og fører til mindre brannskader. Imidlertid kan utslippene de produserer fortsatt være mye større enn de trygge grenseverdiene, og de ser ikke ut til å være effektive i å redusere sykdommer som lungebetennelse forårsaket av forurenset luft, noe som kan ha mange kilder.
Teknikk
CB-teknikk (engelsk:Clean Burning) Luften går gjennom et spesialutviklet kanalsystem som gjør at gassene som frigis under forbrenningsprosessen, forbrennes optimalt. Denne forvarmede luften ledes inn i brennkammeret via små hull i brennkammerets bakplate. Luftmengden styres av forbrenningshastigheten og skal derfor ikke reguleres.
Bruk
Slike ovner er ofte brukt for oppvarming, selv om de kan også brukes til matlaging. De har vært foreslått for introduksjon til utviklingsland for å forbedre luftkvaliteten.
Utvikling
En forskningsmessig oppsummering av utviklingen av slike ovner ble utgitt i 1982 av Flow Forskning Inc. Ovner som ble introdusert på 1980-tallet brenner pellets snarere enn ved.
Drift
En vanlig ovn i 1984 slapp ut 20 gram partikler per kilo ved. Forskning utført av Environmental Protection Agency (USA) (EPA), rapportert i 1986, viste at sykdommer som astma, bronkitt og emfysem kan bli forverret ved bruk av vedovner i tettbebyggelse, selv om de er rentbrennende.
Alejandra Orozco
Alejandra Orozco Loza (født 19. april 1997 i Guadalajara i Jalisco) er en mexicansk stuper som deltok i de olympiske leker 2012 i London.
Kikuyu (andre betydninger)
Kikuyu (også Gikuyu) kan vise til:
Alejandra Orozco
Orozco vant en olympisk sølvmedalje i stuping under OL-2012 i London. Sammen med Paola Espinosa kom hun på andreplass i 10 meter synkronstup for damer bak Chen Ruolin / Wang Hao fra Kina. Oroza var med sine 15 år den yngste utøveren under lekene i London.
Under Sommer-OL 2020 i Tokyo som ble arrangert i 2021, ble hun nummer 6 på 10 meter og tok bronse på 10 meter synkron.
William Bentinck, 1. jarl av Portland
William Bentinck var en nederlandsk og engelsk adelsmann som tidlig ble en av favorittene til Vilhelm av Oranien, stattholder i Nederlandene og den fremtidige kongen av England. Han var standhaftig, fornuftig, smålåten og uvanlig rolig. Vennskapet og samarbeidet stoppet opp i 1699. Han reiste flere ganger til England på Vilhelms vegne, blant annet for å fri til Maria, datter til James, hertugen av York og den fremtidige kongen av England, for Vilhelm. Da Vilhelm ble konge av England, ble Bentinck overkammerherre og geheimråd. I april 1689 ble han baron av Cirencester, vicomte Woodstock og jarl av Portland. Han kommanderte et kavaleri i slaget ved Boyne i 1690, var til stede i slaget ved Landen, hvor han ble skadet og i Beleiringen av Namur i 1695.
Han var med på å få i stand freden i Rijswijk i 1697. I 1698 var han ambassadør i Paris for seks måneder.
Finland under Paralympiske vinterleker 1980
Finland deltok med 29 utøvere under Paralympiske vinterleker 1980 i Geilo, Norge. Troppen tok 34 medaljer og kom på 2.-plass på medaljestatistikken.
José Antonio Rodríguez
Jose Antonio Rodríguez (født 4. juli 1992 i Guadalajara i Jalisco) er en mexicansk fotballspiller som spiller for CD Guadalajara. Posisjonen hans er målvakt.
Rodríguez ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Iván García
García vant en olympisk sølvmedalje i stuping under OL-2012 i London. Sammen med Germán Sánchez kom han på andreplass i 10 meter synkronstup for menn bak Cao Yuan / Zhang Yanquan fra Kina.
García vant to gullmedaljer i stuping under Panamerikanske leker 2011 i Guadalajara i Mexico: han vant 10 meter tårnstup for menn, og sammen med Germán Sánchez vant han også 10 meter synkronstup.
Under Sommer-OL 2020 i Tokyo som ble arrangert i 2021, ble han nummer 24 på 10 meter.
Slaget ved Cuddalore i 1758
Slaget ved Cuddalore var et sjøslag som fant sted 29. april 1758 under Syvårskrigen nær Cuddalore utenfor kysten av Karnetaka i India. Slaget endte uavgjort mellom en britisk skvadron under viseadmiral George Pocock og en fransk skvadron under Comte d'Aché. Britene tapte 29 mann og 89 ble skadet, mens franskmennene fikk nesten 600 drepte.
De to skvadronene møttes igjen den 3. august i Slaget ved Negapatam og igjen den 10. september i Slaget ved Pondicherry.
Tour de France 1914
Tour de France 1914 var den 12. utgaven av Tour de France og ble avholdt fra 28. juni til 26. juli. Dette var den siste versjonen av Tour de France før 1919, grunnet første verdenskrig. Franz Ferdinand av Østerrike-Este ble drept i Sarajevo samme dag som touren startet. De tre syklistene som vant touren mellom 1907 og 1910 døde under krigen.
Rittet ble vunnet av Philippe Thys som tok sin andre sammenlagtseier på rad. Han vant foran sine lagkamerater Henri Pélissier og Jean Alavoine. Philippe Thys vant første etappe og beholdt ledelsen helt inn til mål i Paris. Henri Pélissier vant tre etapper. De tidligere vinnerne Octave Lapize, Gustave Garrigou og François Faber stilte på startstreken og vant en eller to etapper hver.
Endringer fra 1913
Lite endret seg fra 1913, men for første gang ble rammenummer tatt i bruk. I 1914 stilte de første australske rytterne på startstreken: Don Kirkham og Ivan Munro. Syklistene brukte fløyter for å si at de kom (spesielt i nedoverbakke).
Rittdetaljer
De tidligere vinnerne Louis Trousselier, Lucien Petit-Breton, Octave Lapize, François Faber, Odile Defraye og Gustave Garrigou stilte til start sammen med tittelforsvarer og favoritt Philippe Thys. Blant de startende var fire som senere skulle vinne touren: Firmin Lambot, Léon Scieur, Henri Pélissier og Lucien Buysse.
Thys dominerte rittet. Selv om han kun vant den første etappen, endte han blant topp 5 på hver etappe. På den tredje etappen nådde rytterne det første sjekkpunktet en time etter planen fordi de hadde syklet feil rute, og tatt en omvei på 30 km. På den 6. etappen tapte Henri Pélissier over en halv time til Thys.
Været var varmt og på den 8. etappen ønsket ikke rytterne å sykle, og de holdt lav fart. Rittdirektør Henri Desgrange stoppet rittet og arrangerte en sprintkonkurranse i stedet. Tidligere vinner Faber, ble straffet med 90 minutter fordi han mottok drikke fra en motorsykkel. Pélissier, fremdeles på andreplass prøvde å ta inn mest mulig tid, men klarte kun å ta noen minutter. På 13. etappe var han 13 min og 50 sek bak Thys. På den 14. etappen ble Thys' sykkel ødelagt, og han hadde kun tillatelse til å reparere den selv (noe som hadde ødelagt Eugene Christophes tour året før). Thys besluttet å kjøpe et nytt hjul, noe som ikke var lov. Han ble straffet med 30 min, noe som gjorde at Pélissier plutselig kun var 1 min 50 sek bak lederen. Likevel klarte Thys å beholde ledelsen helt inn til Paris.
Andre konkurranser
Camille Botte, nr 15 sammenlagt, vant «isolés»-kategorien for syklistene uten sponsor eller lag. Avisen l'Auto (hovedsponsor) kåret Firmin Lambot til vinneren av meilleur grimpeur, den uoffisielle klatretrøya.
Kaja Gunnufsen
Kaja Gunnufsen (født 10. mai 1988 i Ås) er en norsk sanger og låtskriver.
Hennes gjennombrudd kom i 2013 med hennes andre singel, «Desp», som ble nominert til årets hit av musikkmagasinet GAFFA. Debutalbumet Faen Kaja ble utgitt i 2014 på plateselskapet Brilliance. Hun ble med dette albumet hyllet av enkelte anmeldere som en stemme som presist og humoristisk beskrev nåtidens ungdoms, i ordlag som «ungdommens naive stemme blir ikke skarpere enn dette», mens hun av andre anmeldere ble beskyldt for å være platt og uniteressant. Med dette albumet ble hun nominert til Spellemannprisen 2014 og P3 Gull 2014, begge i klassen årets nykommer.
Musikkvideon til hennes singel «Au», laget av Kenneth Karlstad ble også nominert til “Årets film - Åpen kort” under kortfilmfestivalen Kort i 2015.
Kikuyu (by)
Kikuyu er en by i Kiambu fylke i Kenya. Den er en raskt voksende vestlig forstad til Nairobi, stedets sentrum hadde innbyggere ved folketellingen 2009, med tilsammen  innbyggere innenfor bygrensen.
Byen ligger i det tradisjonelle kikuyulandet, og har fått navnet erter kikuyufolket. En av stasjonene på Ugandabanen ligger i byen.
Ocnița (distrikt)
Ocnița er ett av Moldovas 32 distrikter. Distriktets areal er 597 km². I 2012 hadde Ocnița 55 800 innbyggere og administrasjonssenteret ligger i byen Ocnița.
Tyskland under Vinter-OL 2014
Tyskland deltok under Vinter-OL 2014 i Sotsji i Russland i perioden 7. til 23. februar 2014.
Curling 30px|Curling
Tyskland var kvalifisert i herreklassen med følgende lag: Christopher Bartsch, John Jahr (skip), Sven Goldemann, Felix Schulze, Peter Rickmers
Ocnița (distrikt)
Byer og kommuner
Distriktet består av tre byer (Frunză, Ocniţa, Otaci) og 18 kommuner:
Finland under Paralympiske vinterleker 1984
Finland deltok med 30 utøvere under Paralympiske vinterleker 1984 i Innsbruck, Østerrike. Troppen tok 34 medaljer og kom på 2.-plass på medaljestatistikken.
Jérôme Lalande
Joseph Jérôme Lefrançois de Lalande (født 11. juli 1732 i Bourg-en-Bresse, død 4. april 1807 i Paris) var en fransk astronom.
Liv og virke
Lalande studerte jus i Paris, men samtidig astronomi under Delisle og Lemonnier, som da foreleste i astronomi ved Collège de France.
Etter å ha tatt sin advokateksamen, bestemte Lemonnier på hans vegne at han skulle sendes til Berlin (1751) for å sørge for at Lacailles fastsettelse av måneparallakse samsvarte med observasjonene.
Etter et år i praksis ved sitt hjemsted returnerte han til Paris hvor Lacaille da befant seg, og han viet deretter hele sin virksomhet til astronomien. Fra 1753 tilhørte han Académie des sciences. I 1761 ble han professor ved Collège de France og senere også fast direktør for observatoriet ved École militaire.
Machakos fylke
Machakos fylke er ett av 47 fylker (counties) i Kenya. Machakos har fylkesnummer 16 og har Machakos by som hovedstad. Fylket grenser mot Nairobi og Kiambu fylker i vest, Embu fylke i nord, Kitui fylke i øst, Makueni fylke i sør, Kajiado fylke i sørvest og Murang'a og Kirinyaga i nordvest.
A-VM i ishockey 1992 for menn
Verdensmesterskapet i ishockey i 1992 var det 56. verdensmesterskapet i ishockey for landslag som ble arrangert av International Ice Hockey Federation (IIHF). Turneringen ble arrangert i Tsjekkoslovakia 28. april til 10. mai, og kampene ble spilt i Praha og Bratislava. Tolv lag deltok, det ble først spilt gruppespill med seks lag i hver gruppe der de fire beste lagene gikk videre til kvartfinaler.
Sverige forsvarte sitt VM-gull fra året før og ble verdensmestere for sjette gang. Med et lag bestående av hele 16 debutanter hadde Sverige en svak innledning på turneringen, hvor de kun beseiret Polen og ellers spilte uavgjort mot USA (4–4) og Italia (0–0) og tapte 1–3 til Finland og 3–5 til Tyskland. Takket være målvakten Tommy Söderström begynte svenskene å spille bedre fra kvartfinalen og slo erkerivalen Finland 5–2 i finalen. Finland vant samtidig sin første VM-medalje noensinne.
Canada og Russland skuffet i turneringen og ble begge slått ut i kvartfinalen. Russland endte dermed med ikke å vinne medalje i VM for første gang siden 1962. Tsjekkoslovakia vant bronsemedaljene etter å ha slått Sveits 5–2. Dette var Tsjekkoslovakias siste turnering som lag, da landet ble delt i Tsjekkia og Slovakia fra 1993. Sveits' fjerdeplass i turneringen var landets beste siden VM i 1953.
Format
Det gjeldende turneringsformatet ble innført ved årets turnering, da A-puljen ble utvidet fra åtte til tolv land. I den første runden ble tolv lag fordelt på to grupper med seks lag i hver. Gruppene var en round robin hvor hvert lag skulle spille mot hverandre. Med seier i regulær spilletid ville laget ta 2 poeng, med uavgjort ville laget ta 1 poeng, mens nederlag i regulær spilletid ga null poeng.
Hvis to lag har like mange poeng så er det innbyrdes oppgjør som er avgjørende. Hvis flere enn 2 lag har like mange poeng avgjøres det ut fra en intern tabell, hvor kun poengene fra deres innbyrdes kamper teller. Følgende kriterer avgjør hvilket av lagene som er best rangert:
De fire beste fra hvert lag gikk videre til sluttspillsrunden. Taperen av semifinalen skulle spille en bronsefinale, mens vinnerne skulle spille om gullmedaljene. Laget som endte på femteplass i hver gruppe ble slått ut av turneringen, mens laget på sisteplass i hver gruppe skulle spille en kamp om nedrykk. Taperen endte på 12.-plass og dermed rykket ned til B-puljen for året etter.
Overtidsperioder og straffeslag skulle spilles hvis sluttspillskampene (kvart-, semi-, bronsefinale og finale) endte uavgjort i regulær spilletid. Alle overtidsperioder hadde en lengde på 10 minutter. Hvis kampen stadig var uavgjort skulle kampen avgjøres på straffeslag, hvor hvert lag velger 5 spillere som skal prøve å score på motstanderens mål på best av 5. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
Dommere
IIHF utnevnte følgende dommere og linjedommere til å dømme kampene under ishockey-VM 1992:
Tropper
Troppene ved ishockey-VM 1992 skulle alle bestå av maksimalt 20 utespillere (løpere og backer) og 3 målvakter. Lagene skulle sende inn spillertroppene innen turnerings første direktoratsmøte. Lagene kunne registrere flere spillere fortløpende inntil maksimalantallet var nådd.
Gruppespill
Alle klokkeslett er gitt i lokal tid UTC+02.00.
Kamp om nedrykk
'' endte dermed på 12. og sisteplass i VM og rykket dermed ned til B-puljen for 1993.''
Sluttspill
Alle klokkeslett er gitt i lokal tid UTC+02.00.
Sluttresultater
Turneringens sluttresultater ifølge IIHF:
Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av IIHFs direktorat:
All-Star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:
Chris O’Hare
Chris O'Hare (født 23. november 1990 i West Linton) er en skotsk mellomdistanseløper. Han har bronse fra EM i friidrett 2014 som fremste internasjonale meritt.
A-VM i ishockey 1992 for menn
Toppscorere
Referanse: eliteprospects.com
Chris O’Hare
Resultater som junior
I 2005 kom han på 4.-plass på 1500 meter ved det skotske skolemesterskapet. Ved AAA-mesterskapet 2006 (de facto britisk mesterskap) kom han på 4.-plass på 1500 meter, i U17-klassen. Han kom på 2.-plass på 1500 meter og 4.-plass på 3000 meter ved Bank of Scotland U17 championships i 2006.
A-VM i ishockey 1992 for menn
Beste målvakter
De fem beste målmaktene som har spilt 40 % eller mer av lagets totale spilleminutter. Referanse: eliteprospects.com
Chris O’Hare
Resultater som junior
Ved det engelske U20-mesterskapet i friidrett 2008 kom han på 3.-plass på 5000 meter. Samme år vant han 3000 meter og kom på 2.-plass på 5000 meter ved Bank of Scotland U20 championships. I terrengløp kom han på 2.-plass i U20-klassen ved Inter-Counties Cross Country. I 2009 kom han på 10.-plass på 1500 meter ved det engelske U20-mesterskapet i friidrett. Ved det skotske mesterskapet kom han på 5.-plass på 1500 meter, i seniorklassen.
Resultater som senior
I 2012 kom O'Hare på 3.-plass på 1500 meter ved det britiske mesterskapet (Aviva Olympic Trials & UK championships), som også var uttakning til Sommer-OL 2012. Han ble ikke tatt ut til OL.
Han deltok på 1500 meter ved VM i friidrett 2013 i Moskva. Han kvalifiserte seg til finalen, men endte sist i finaleheatet med tiden 3:46,04, og endte dermed på 12.-plass. Han vant 1500 meter ved det britiske mesterskapet i 2013.
O'Hare kom på 2.-plass på 1500 meter ved det britiske mesterskapet innendørs i februar 2014. Ved VM i friidrett innendørs 2014 fikk han 10. beste tid i kvalifiseringsheatene, og kvalifiserte seg ikke til finalen. I august deltok han ved Samveldelekene 2014, der han kom på 6.-plass i finalen. Ved EM i friidrett 2014 fikk han bronse på 1500 meter, bak Mahiedine Mekhissi-Benabbad og Henrik Ingebrigtsen.
Ved EM i friidrett innendørs 2015 kom han på 3.-plass på 1500 meter. I juli deltok han ved det britiske mesterskapet i friidrett (Sainsbury's British Championships), og kom på 2.-plass på 1500 meter. Han deltok på 1500 meter ved VM i friidrett 2015, men det ble han slått ut i semifinalen der han løp på 19. beste tid.
Han flyttet til Boston i USA i 2015, for å studere ved University of Tulsa.
Han satte personlig rekord på 1 mile innendørs under Millrose Games den 20. februar, med tiden 3:52,91. Han deltok på 1500 meter under VM i friidrett innendørs 2016 i Portland, og kom der på åttendeplass i finalen. Utendørs kom han på tredjeplass på 1500 meter under Golden Spike-stevnet i Ostrava, og sjuendeplass på samme distanse i Diamond League-stevnet i Roma. I det britiske mesterskapet i friidrett fikk han sølv på 1500 meter, bak Charles Da'Vall Grice.
O'hare representerte Storbritannia under Sommer-OL 2016, der han deltok på 1500 meter. Han kom på tiendeplass i sin semifinale, og kvalifiserte seg ikke til finalen.
Han vant gateløpet BAA 5K i Boston i april, og kom på andreplass på 1500 meter under Payton Jordan Invitational. Han vant 1500 meter under det britiske mesterskapet utendørs 2017, og vant samme distanse under London Grand Prix (Müller Anniversary Games), med tiden 3:34,75. I Diamond League-stevnet i Monaco den 21. juli forbedret han sin personlige rekord på 1500 meter til 3:33,61.
Under VM i friidrett 2017 kom han på 12.-plass på 1500 meter.
Den 10. februar vant han 1500 meter under New Balance Indoor Grand Prix 2018.
Teateråret 2012
Teateråret 2012 er en oversikt over hendelser, verk, fødte og avdøde personer med tilknytning til teater i 2012.
Povel Pedersson Paus
Povel Pedersson Paus (født 1625 på Vinje prestegård i Vinje, død 1682 på Hjartdal prestegård i Hjartdal) var en norsk geistlig. Han var sogneprest i Hjartdal fra 1649 til 1682 og var en av de 87 representantene for den norske geistlige standen som i 1661 undertegnet Enevoldsarveregjeringsakten, Danmark-Norges nye forfatning. Han huskes også for det latinske sørgediktet In memoriam Domini Petri Pavli (Til minne om herr Peder Povelsson) som han skrev om sin far Peder i 1653. Han var tipp-tipp-tipp-oldefar til Henrik Ibsen.
Bakgrunn og utdannelse
Povel Pedersson Paus tilhørte slekten Paus og var sønn av sogneprest i Kviteseid og prost i Øvre Telemark Peder Povelsson Paus (1590–1653) og Johanne Madsdatter (død 1667). Han var elev ved Oslo katedralskole og startet 23. juni 1645 sine studier ved Københavns Universitet, der han ble utdannet teolog.
Virke som prest
Allerede i 1649, rundt 24 år gammel, var han oppført i kontribusjonsregnskapene som sogneprest i Hjartdal. I august 1661 var han en av de 87 representantene for den norske geistlige standen som undertegnet Enevoldsarveregjeringsakten, Danmark-Norges nye forfatning. Han førte i sitt signet, bl.a. på Enevoldsarveregjeringsakten, en speilvendt vaktsom trane.
Etter gammel tradisjon i Hjartdal var Povel en svært lærd og tenksom personlighet, og underviste selv sine barn i bl.a. latin. Magnus Brostrup Landstad kaller ham «en from og hæderværdig prest» som hadde en hard tørn med sine mindre gudfryktige sognebarn i Hjartdal:
J.L. Qvisling kommenterer at det var «et merkværdigt katholicerende træk, dobbelt merkværdigt i denne strengt orthodoxe tid. Men heri udtaler sig vel snarere den katholicerende almues opfattelse af, hvad den saa, end prestens egne tanker. Dog kan i saa tilfælde hr. Povel neppe have været nogen udpræget antipapistisk lutheraner».
Han ble gift omkring 1653 med Ingrid Corneliusdatter Trinepol (f. 1632) fra Skien. Trinepol var «en af de mest fremragende familier i Skien i første halvdel af det 17. aarh. og noget udover»; hun var datter av rådmann i Skien, trelasthandler og sagbrukseier Cornelius Jansen Trinepol og 1. hustru Anne Iversdatter. Anne Iversdatter var datter av trelasthandler og rådmann i Skien Iver Christensen og Margrethe von Ansbach, datter til Jørgen von Ansbach. Cornelius Trinepol var sønn av borgermester i Skien Jan Trinepol (d. 1660). Povel og Ingrid hadde ti barn; av dem ble sogneprest i Kviteseid Hans Paus (1656–1715) og sorenskriver i Øvre Telemark Cornelius Paus (1662–1723) begge stamfedre for en stor etterslekt. Infanterikaptein Mathias (Mads) Paus etterlot seg to døtre. Sønnen Johannes Paus var lensmann i Hjartdal fra 1697; han ble kalt «Hjartdalshøvdingen» allerede i sin levetid og det gikk mange sagn om ham i Hjartdal. Povel Pedersson Paus var bl.a. tipp-tipp-tipp-oldefar til Henrik Ibsen.
Povel Paus ser ut til å ha hatt et nært forhold til sin kollega Sakarias Jonsson Skancke, og de både døpte og viet hverandres barn. Povel Paus ble begravet 20. juni 1682 i Hjartdal.
Navnekulturen var i endring blant de høyeste samfunnslagene i Norge i Povels levetid, og bruk av faste slektsnavn ble særlig mot slutten av 1600-tallet mer vanlig blant prester og embetsmenn, og etterhvert enkelte borgere. Allerede hans far og onkel hadde slektsnavnet Paus, som en orasjon forfattet av fetteren Anders Paus ved Universitetet i Franeker i 1644 viste, men ble likevel normalt kalt ved fornavn, patronym og i skrift gjerne hjemstavnsnavn. Povel brukte selv delvis bare patronym, eventuelt med tilnavnet Wind(ius) («vinjeværingen») etter fødestedet, og delvis slektsnavnet Paus. Han ble immatrikulert ved Københavns Universitet under navnet Paulus Petri Windius. På signetet hans, bl.a. brukt på Enevoldsarveregjeringsakten, er han kalt ved det latiniserte navnet Povlus Petri Win (som skal forstås som «Povel Pedersson av Vinje», i betydningen «fra Vinje»), i tråd med eldre navneskikk. I Titus Bülches manntall fra 1664 kalte han seg Povel Pedersen Wind. Navnet Povel (Paul) Peders[søn] Paus (Paüs) er brukt flere ganger i kirke- og fogderegnskap, og i «Hierdals Kirchestoll» er han kalt Povel Pedersøn Wind i 1662, ''Povel Peders. Paüs i 1673 og Paul Peders. Paüs'' i 1679 og i dødsåret 1682. I dagligtale i Hjartdal ble han bare kalt «herr Pál».
Germán Sánchez
Germán Saul Sánchez (født 24. juni 1992 i Guadalajara i Jalisco) er en mexicansk stuper som deltok i de olympiske leker 2008 i Beijing og 2012 i London.
Sánchez vant en gullmedalje i stuping under Panamerikanske leker 2011 i Guadalajara i Mexico, sammen med Iván García vant han 10 meter synkronstup for menn.
Paolo Posi
Paolo Posi (1708 - 1776) var en italiensk arkitekt fra den sen-barokke periode. Blant byene hvor han arbeidet var Roma, Narni, og Viterbo. Han tegnet blant annet mausoleer til kardinalene Innico Caracciolo i Aversa, kardinal Giuseppe Renato Imperiali i Sant 'Agostino-kirken i Roma, for kardinal Pierluigi Carafa i Sant'Andrea delle Fratte (1759), og for prinsesse Maria Flaminia Chigi-Odescalchi (1771) i Santa Maria del Popolo-kirken.
Arbeider
Posi ble født i Siena. I 1734-1742 bidro han til restaurering av Katedralen i Napoli. Fra 1751 og utover var han arkitekt for Colonna-familien. Posi hjalp til under bisettelsen av James Stuart (sønn av James II av England), tronpretendent til Englands trone, og førte tilsyn med fyrverkeri for Colonna. I 1767 ga Lorenzo Colonna ham oppdrag å designe den kunstneriske fyrverkerimaskinen «machine de artifizio» i anledning av en gave til Pave Klemens XIII som en hyllest, et muldyr med en rikt dekorert sadel (symbol på veritabel hyllest).
Posa innredet høyalteret i kirken Santa Maria dell' Anima i Roma, som om det hadde vært en hedensk Bacchustempel, og den ble avvist av kirkerådet. Han ble oppnevnt som arkitekt for St Peters Basilica for Den gylne spores orden. Posi tegnet også Jesuitkirken i Sinigaglia og Abbot Farsetti i Santa Maria di Sala, i Veneto. Han hjalp til med å gjenoppbygge Palazzo Colonna og bygde om Santa Caterina dei Senesi-kirken. Posi tegnet også fasaden til kirken i Certosa av Trisulti (1798).
Kisii fylke
Kisii fylke er ett av 47 fylker (counties) i Kenya. Det ligger i den tidligere provinsen Nyanza sørvest i landet. Kisii har fylkesnummer 45 og har Kisii by som hovedstad. Majoriteten av befolkningen tilhører Kisiifolket.
Finland under Paralympiske vinterleker 1988
Finland deltok med 21 utøvere under Paralympiske vinterleker 1988 i Innsbruck, Østerrike. Troppen tok 25 medaljer og kom på 4.-plass på medaljestatistikken.
Mbuti
Mbuti alternativt Bambuti, er et av Kongo-Kinshasas folkeslag. Det anslås til litt færre enn 50 000 personer. Disse lever i hovedsak i et jeger-og-samler-samfunn i urskogen omkring ekvator, og taler bantuspråk eller sentralsudanesiske språk. I samfunnet er mennene jegere og kvinnene samlere. Folket er pygméer.
Luolajärvi
Luolajärvi (enaresamisk: Kuovđâšmjävri, skoltesamisk: Kuõđâšmjäu'rr) er en innsjø i Enare kommune i Finland. Den ligger 9 kilometer vest-sørvest for Näätämö. Hovedtilløp og -utløp er Kuosnajoki, ei sideelv til Neidenelva. Kuosnajoki renner inn i sjøen fra sørvest og ut igjen mot nord etter et par hundre meter. Nord for Luolajärvi ligger fjellet Palovaara, som danner en bratt skrent ned mot sjøen.
Tyrkia under Vinter-OL 2014
Tyrkia deltok under Vinter-OL 2014 i Sotsji i Russland i perioden 7. til 23. februar 2014.
Samlede verk
Samlede verk (tysk Gesamtwerk, fransk œuvres complètes, italiensk opera omnia, av latin opera – «arbeid») er en kunstner eller vitenskapsmanns livsverk inklusive skisser og studier som ikke inngår i verkfortegnelsen.
Internasjonalt brukes ofte det franske œuvre, ikke sjelden på formen oeuvre.
Tour de France 1919
Tour de France 1919 var den 13. utgaven av Tour de France og ble avholdt fra 29. juni til 27. juli. Det var første gangen siden 1914 at rittet ble arrangert. Som et resultat av første verdenskrig hadde veistandarden sunket betraktelig. Dette gjorde at antall fullførende syklister og gjennomsnittsfarten ble den laveste noensinne i Tour de France-historien.
I 1919 ble den gule trøya første gang brukt på den 11. etappen.
Rittet ble vunnet av Firmin Lambot foran Jean Alavoine og Eugène Christophe. Lambot vant kun en etappe. Honoré Barthélemy og Jean Alavoine vant fire etapper hver.
Endringer fra 1914
Tre tidligere Tour de France-vinnere François Faber, Octave Lapize og Lucien Petit-Breton hadde dødd under krigen. To tidligere ryttere Philippe Thys og Odile Defraye startet i rittet. Krigen hadde kun vært over i sju måneder, så ingen av rytterne hadde trent nok for rittet. Det gjorde at ingen nye syklister deltok. Løypa var også lengre enn tidligere. Syklistene ble delt inn i en A-kategori (profesjonelle) og en B-kategori (amatører). Dette var første året hvor arrangøren sørget for mat til rytterne.
Rittdetaljer
Jean Rossius vant den første etappen, men fikk 30 minutter i tillegg for å ha hjulpet Philippe Thys ulovlig. Uansett hjalp ikke det Philippe Thys som måtte bryte rittet etter et krasj. Mange syklister måtte bryte rittet underveis, og til slutt var det kun 10 ryttere som fullførte rittet. På den 11. etappen ble det utdelt en gul ledertrøye til lederen Eugène Christophe. Lambot som vant rittet var til da den eldste vinneren i Tour de France.
Etter rittet
Den gule trøya ble introdusert under touren, og var en så stor suksess at den har blitt værende siden. Lambot, som skulle vinne Tour de France også i 1922, har blitt en halvglemt figur, mens ulykkesfuglen Christophe fortsatt huskes som den evige toer.
Ski-VM 2017 – Hopp normalbakke kvinner kvalifisering
Ski-VM 2017 – Hopp normalbakke kvinner kvalifisering ble avholdt den 23. februar 2017. Ti utøvere var forhåndskvalifisert grunnet plassering i verdenscupen, mens de 30 beste utøverne i kvalifiseringen fikk delta i normalbakkerennet påfølgende dag.
Resultat
Kvalifiseringen startet kl. 14:00.
Peter Sutherland
Peter Denis Sutherland (født 25. april 1946 i Dublin, død 7. januar 2018 samme sted ) var en irsk jurist, forretningsmann og politiker (Fine Gael). Sutherland var europakommissær fra 1985 til 1989.
Bakgrunn
Sutherland ble født i Dublin i 1946 og ble utdannet ved Gonzaga College i Ranelagh i Dublin. Han var av delvis skotsk bakgrunn. Sutherland studerte sivilrett ved University College Dublin og virket som sakfører fra 1969 til 1980. Han giftet seg med sin spanske hustru Maruja Sutherland i 1974.
Karriere
Peter Sutherland var justisminister 1981-1984 (med unntak for perioden mars-desember 1982), EU-kommissær med ansvar for konkurransespørsmål 1985-1989 og generaldirektør for General Agreement on Tariffs and Trade (GATT)/Verdens Handelsorganisasjon (WTO) 1993-1995. I 2006 var han representant for FNs generalsekreterær i spørsmål om internasjonal migrasjon og utvikling. Han har også vært involvert i Council on Foreign Relations.
Sutherland var medlem av Hong Kong Chief Executive's Council of International Advisers fra 1998 til 2005.
Han sto bak Sutherland-rapporten fremlagt for den portugisiske regjering i forbindelse med overføringen av Macao til Folkerepublikken Kina i januar 2000.
Peter Sutherland var president for for den britiske tenketanken Federal Trust for Education and Research. Han var formann for The Ireland Fund of Great Britain fra 2001 til 2009, del av The Ireland Funds. Han var medlem av rådgrivergruppen for Business for New Europe, en britisk pro-europeisk tenketank. Han var medlem av den kommisjon for menneskers sikkerhet som ble etablert av den japanske regjering og som fremla sin rapport for FN i 2003.
Han har dessuten vært styreleder for BP plc 1997-2009 og sittet i styrene for den sveitsiske industrigruppen ABB, det svenske investeringsselskapet Investor AB , det amerikanske flyselskapet Delta Air Lines, det svenske telekommunikasjonsselskapet LM Ericsson og den britiske banken Royal Bank of Scotland (2001-2009).
Sutherland var både styreformann og administrerende direktør for The Goldman Sachs Groups mektige datterselskap Goldman Sachs International, der han også var rådgiver for moderselskapet. Han var også ordførende for London School of Economics og styremedlem i Bilderberggruppen samt virket fra 2006 som finansiell rådgiver for Vatikanstaten. Han var ordførende i Trilateral Commission 2001-2010 og var senere organisasjonens æresordsførende.
Martin Heisenberg
Martin Heisenberg (født 7. august 1940) er en tysk nevrobiolog og genetiker.
Han er sønn av Nobelprisvinneren Werner Heisenberg.
Anomalocaris
Anomalocaris (på norsk: «unormal reke») var en anomalocaridid, en familie av dyr antas å være nært beslektet med forfedrenes leddyr. Med sin størrelse og lengde var den det største dyret i kambrium. Den var nesten 40 centimeter lang og spiste trilobitter og andre smådyr. Anomalocarididene tilhørte en gruppe som het Dinocaridida og de levde fra kambrium til devon. Dinocarididene har ikke etterkommere fordi de døde ut i masseutryddelsen i Devon.
Electric (Amund Maarud-album)
Electric er et musikkalbum med Amund Maarud. Albumet ble utgitt den 12. august 2011.
7 (Unni Wilhelmsen-album)
7 er et musikkalbum med Unni Wilhelmsen, utgitt den 7. juni 2010. Albumet lå 2 uker på VG-lista og endte med 19.-plass som beste plassering.
Ukraina under Vinter-OL 2014
Ukraina deltok under Vinter-OL 2014 i Sotsji i Russland i perioden 7. til 23. februar 2014.
Tamandani Nsaliwa
Tamandani Wazayo Phillip Nsaliwa (født 28. januar 1982 i Malawi) er en tysk fotballspiller som i sesongen 2010 ble lånt ut til Lillestrøm fra greske AEK Athen. Tamandani var først på prøvespill hos Lillestrøm og spilte en omgang i en treningskamp mot Strømsgodset 26. februar 2010. Midtbanespilleren overbeviste nok til at Lillestrøm signerte en lånekontrakt med Tamandani den 24. mars 2010. Den 28. mars debuterte han for Lillestrøm i seriekampen hjemme mot Hønefoss. I hjemmekampen mot Haugesund den 18. april scoret han sitt første og eneste mål for Lillestrøm på et straffespark.
Tamandani Nsaliwa har 13 A-landskamper for Candada, men valgte i 2007 å bli tysk statsborger.
Charles Adkins
Charles Adkins (1932–1993) var en amerikansk bokser som deltok i de olympiske leker 1952 i Helsingfors.